ເປີດຕົວປື້ມບົດຜັນຂະຫຍາຍ ແນະນຳກ່ຽວກັບ ກົດໝາຍວ່າດ້ວຍແຮງງານ ແລະ ບົດລາຍງານນະໂຍບາຍຂອງ ສຄອ ແຫ່ງຊາດ ລາວ
ໃນວັນທີ 5/5/2016 ທີ່ ໂຮງແຮມເມີຄິວ, ນະຄອນຫຼວງວຽງຈັນ, ສປປ ລາວ
ໃນຄາບເຊົ້າຂອງວັນທີ່ 5 ພຶດສະພາ 2016, ທີ່ໂຮງແຮມລາວ ເມີຄິວ, ນະຄອນຫລວງວຽງຈັນ ໄດ້ມີເປີດຕົວປື້ມບົດຜັນຂະຫຍາຍ ແນະນຳກ່ຽວກັບ ກົດໝາຍວ່າດ້ວຍແຮງງານ ແລະ ບົດລາຍງານນະໂຍບາຍ ຂອງ ສຄອ ແຫ່ງຊາດ ລາວ
ການເປີດຕົວປື້ມທັງສອງເຫຼັມນີ້ ແມ່ນເພື່ອເຜີຍແຜ່ໃຫ້ພາກທຸລະກິດ ແລະນຳເສະເໜີດ້ານນະໂຍບາຍ ສຄອ ແຫ່ງຊາດຊຶ່ງບົດແນະນຳນະໂຍບາຍການສຶກສາກ່ຽວຂ້ອງກັບການພັດທະນາຂີດຄວາມສາມາດຂອງແຮງງານລາວຕາມກະແສແຫ່ງຄວາມຕ້ອງການຂອງຕະຫລາດ
ແລະ ຂໍ້ສະເໜີຂອງພາກທຸລະກິດ ແລະ ເພື່ອໃຫ້ການຈັດຕັ້ງປະຕິບັດກົດໝາຍແຮງງານລາວ ດ້ວຍຄວາມຮັບຜິດຊອບສູງຈາກພາກທຸລະກິດ ຊຶ່ງໄດ້ຈັດຂື້ນໂດຍສະພາການຄ້າ ແລະອຸດສາຫະກຳ ສຄອແຫ່ງຊາດລາວ (LNCCI) ຮ່ວມກັບອົງການແຮງງານສາກົນ (International Labour Organization (ILO).ໃຫ້ກຽດເປັນປະທານຮ່ວມໃນກອງປະຊຸມໂດຍ ທ່ານ ສະໜານ ອະເນກາ- ຮອງປະທານ ສຄອ ແຫ່ງຊາດລາວ. ແລະ Gary Rynhart, ຊ່ຽວຊານ ອາວຸໂສ ຂອງ ຫ້ອງການຕາງໜ້າຜູ້ໃຊ້ແຮງງານປະຈໍາພາກພື້ນ ຈາກ ອົງການແຮງງານ
ສຄອ ແຫ່ງຊາດລາວ ໂດຍຮ່ວມກັບ ອົງການແຮງງານສາກົນ ຈຶ່ງ ໄດ້ ຈັດພີມປື້ມ 2 ຫົວຂື້ນ ໂດຍສະເພາະ ປື້ມຜັນຂະຫຍາຍ ແນະນຳກ່ຽວກັບກົດໝາຍແຮງງານສຳລັບຜູ້ໃຊ້ແຮງງານ ແມ່ນແນ່ໃສ່ເພື່ອ ເປັນການເຜີຍແຜ່ໃຫ້ແກ່ບັນດາ ຫົວໜ່ວຍທຸລະກິດ ທີ່ ສະມາຊິກ ຂອງ ສະພາການຄ້າ ແລະ ອຸດສະຫະກຳແຫ່ງຊາດ ລາວ, ບັນດາສະມາຊິກ ຂອງ ສຄອ ແຂວງ, ແລະ ບັນດານັກທຸລະກິດ ທັງພາຍໃນ ແລະ ຕ່າງປະເທດ ໃຫ້ ມີຄວາມເຂົ້້າໃຈຢ່າງເລີກເຊີ່ງ ກ່ຽວກັບເນື້ອໃນ ຂອງ ກົດໝາຍແຮງງານສະບັບປັບປຸງ ແລະ ນໍາໄປຈັດຕັ້ງປະຕິບັດໃຫ້ມີຄວາມເປັນທຳນໍາໃນສັງຄົມ ຍັງເປັນການສົ່ງເສີມການສ້າງວຽກເຮັດງານທຳ ແລະ ສ້າງສາຍພົວພັນທີ່ດີ ລະຫວ່າງ ຜູ້ໃຊ້ແຮງງານ ແລະ ຜູ້ອອອແຮງງານ.
ບົດແນະນຳສະບັບນີ້ຈະກາຍເປັນບົດແນະນຳໃຫ້ແກ່ນັກພັດທະນາກອນ, ນັກທຸລະກິດຊຶ່ງຈະຊ່ວຍເຫຼືອໃຫ້ແກ່ພາກທຸລະກິດລາວ ສາມາດດຳເນີນງານໄປໄດ້ຢ່າງມີປະສິດຜົນແລະ ຄ່ອງແຄ້ວຂຶ້ນ ທັງສອດຄ່ອງຕາມທາງນິຕິກຳ ທັງສາມາດປະຕິບັດພັນທະຕໍ່ປະເທດຊາດໄດ້ດີ ທັງມີຄວາມພ້ອມໃນການເຂົ້າສູ່ປະຊາຄົມເສດຖະກິດອາຊຽນ ແລະແຂ່ງຂັນກັບສາກົນໄດ້.
ກອງປະຊຸມໄດ້ມີຜູ້ຕາງໜ້າຈາກກະຊວງແຮງງານ ແລະສະຫວັດດີການສັງຄົມ,ສູນກາງສະຫະພັນກຳມະບານລາວ, ກະຊວງອຸດສາຫະກຳ ແລະການຄ້າ, ກະຊວງການເງີນ,ກະຊວງສຶກສາທິການ ແລະ ກິລາ, ອົງການແຮງງານສາກົນ (ILO), ຄະນະບໍລິຫານງານ ສຄອ ແຫ່ງຊາດລາວ, ສະມາຄົມ,ກຸ່ມທຸລະກິດ-ສະມາຊິກ ສຄອ ແຫ່ງຊາດລາວ ແລະ ກະຊວງທີກ່ຽວຂ້ອງ ເຂົ້າຮ່ວມທັງໝົດ 50 ກວ່າທ່ານ.
Last Updated (Tuesday, 10 May 2016 12:52)